aká je cena za home staging?
väčšina firiem ponúka full-service balík, ktorý zahŕňa vstupnú prehliadku nehnuteľnosti, komplet poradenstvo, návrh úprav a ich realizáciu. váš byt či dom upravia a vynovia takzvane „na kľúč“. v cenníkoch sa sumy pohybujú približne od 220 eur za garsónku, po 430 eur za 4-izbový byt, bez nábytku.
zvážiť môžete aj konzultáciu. zhruba dvojhodinové poradenstvo a vyhotovenie zoznamu odporúčaných úprav vás bude stáť asi 100 eur. skúsený home stager vám poradí, ako zariadiť predsieň, kuchyňu, kúpeľňu a obývačku. za každú ďalšiu izbu si priplatíte približne 25 eur.
nehnuteľnosť, ktorá prešla home stagingom, dokážete podľa odborníkov predať až o 6 % drahšie a až o polovicu rýchlejšie. predstavte si teda, že máte byt, ktorého trhová cena je 130-tisíc eur. vďaka home stagingu na ňom zarobíte o takmer 8 tisícok viac. počiatočná investícia by nemala byť vyššia než 1 000 eur, vrátane nábytku a full-service služieb profesionálnej firmy.